

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ

ΚΑΙ ΘΡΗΣΚΕΥΜΑΤΩΝ

--------

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ**

**E-mail:** **mail@attik.pde.sch.gr**

**Ηλ. Διεύθυνση:** [**http://attik.pde.sch.gr**](http://attik.pde.sch.gr) **Αθήνα, 3/1/2017**

**ΔΕΛΤΙΟ ΤΥΠΟΥ**

**Ενημέρωση για τις πρoσλήψεις προσωρινών αναπληρωτών Ειδικού Εκπαιδευτικού Προσωπικού και Ειδικού Βοηθητικού Προσωπικού σε δομές Ειδικής Αγωγής (ΣΜΕΑΕ, ΚΕΔΔΥ, ΕΔΕΑΥ, εξειδικευμένη υποστήριξη μαθητών που φοιτούν σε σχολικές μονάδες γενικής αγωγής) της Περιφερειακής Διεύθυνσης Εκπαίδευσης Αττικής για το σχολικό έτος 2016-2017.**

 Κατά το τρέχον σχολικό έτος, έχουν διατεθεί από το Υπουργείο Παιδείας, Έρευνας και Θρησκευμάτων συνολικά **816 πιστώσεις** για πρόσληψη αναπληρωτών Ειδικού Εκπαιδευτικού και Ειδικού Βοηθητικού Προσωπικού σε δομές Ειδικής Αγωγής της Περιφερειακής Διεύθυνσης Εκπαίδευσης Αττικής. Ειδικότερα, από τις 20 Σεπτεμβρίου 2016 έως και την 1η Νοεμβρίου 2016, διατέθηκαν **644 πιστώσεις**, ενώ από την 1η έως και την 14η Δεκεμβρίου 2016 χορηγήθηκαν από το ΥΠ.Π.Ε.Θ. **172 πιστώσεις** επιπλέον.

 Πιο συγκεκριμένα:

* Στο πλαίσιο του «**Προγράμματος μέτρων εξατομικευμένης υποστήριξης μαθητών με αναπηρίες ή/και ειδικές εκπαιδευτικές ανάγκες**»,δόθηκαν **486 πιστώσεις** για πρόσληψη αναπληρωτών ΕΒΠ και ΕΕΠ.

* Στο πλαίσιο του «**Πρoγράμματος εξειδικευμένης εκπαιδευτικής υποστήριξης για ένταξη μαθητών με αναπηρία ή/και ειδικές εκπαιδευτικές ανάγκες»**, διατέθηκαν συνολικά **223 πιστώσεις** – 168 για πρόσληψη αναπληρωτών ΕΒΠ και 55 για πρόσληψη αναπληρωτών ΕΕΠ, κλάδου ΠΕ25.
* Τέλος, στο πλαίσιο της Πράξης **«Ανάπτυξη υποστηρικτικών δομών για την ένταξη και συμπερίληψη στην εκπαίδευση των μαθητών με αναπηρία ή/και ειδικές εκπαιδευτικές ανάγκες»**, χορηγήθηκαν **107 πιστώσεις** – 62 πιστώσεις για τη στελέχωση των Κέντρων Διαφοροδιάγνωσης, Διάγνωσης και Υποστήριξης (ΚΕΔΔΥ) και 45 για τη στελέχωση των Επιτροπών Διαγνωστικής Εκπαιδευτικής Αξιολόγησης και Υποστήριξης (ΕΔΕΑΥ).

 Αμέσως μετά την κύρωση των οριστικών πινάκων κατάταξης των υποψηφίων αναπληρωτών και ωρομισθίων - βάσει των αποφάσεων που εστάλησαν από τον ΑΣΕΠ για τις υποβληθείσες ενστάσεις επί των προσωρινών πινάκων – καθώς και τη διάθεση των σχετικών πιστώσεων από το ΥΠ.Π.Ε.Θ., η Περιφερειακή Διεύθυνση Εκπαίδευσης Αττικής εκκίνησε τη διαδικασία των προσλήψεων και έχει υλοποιήσει - έως και σήμερα- **741 προσλήψεις** αναπληρωτών Ε.Ε.Π. και Ε.Β.Π., ενώ βρίσκεται στη διαδικασία πραγματοποίησης **75 προσλήψεων** ακόμη.

Πιο συγκριμένα, σε δομές Ειδικής Αγωγής (ΣΜΕΑΕ, ΚΕΔΔΥ, ΕΔΕΑΥ, εξειδικευμένη υποστήριξη μαθητών που φοιτούν σε σχολικές μονάδες γενικής αγωγής) της Περιφερειακής Διεύθυνσης Εκπαίδευσης Αττικής για το σχολικό έτος 2016-2017, προσλήφθηκαν:

* 51 αναπληρωτές κλάδου ΠΕ21/26–Θεραπευτών Λόγου
* 93 αναπληρωτές κλάδου ΠΕ23-Ψυχολόγων
* 1 αναπληρωτής κλάδου ΠΕ24–Παιδοψυχιάτρων
* 106 αναπληρωτές κλάδου ΠΕ25-Σχολικών Νοσηλευτών
* 27 αναπληρωτές κλάδου ΠΕ28-Φυσικοθεραπευτών
* 39 αναπληρωτές κλάδου ΠΕ29-Εργασιοθεραπευτών
* 91 αναπληρωτές κλάδου ΠΕ30-Κοινωνικών Λειτουργών
* 333 αναπληρωτές κλάδου ΕΒΠ-Ειδικό Βοηθητικό Προσωπικό

 Τέλος, λόγω του μεγάλου αριθμού προσλήψεων αναπληρωτών και της συνακόλουθης εξάντλησης των οριστικών αξιολογικών πινάκων αναπληρωτών ορισμένων κλάδων, η Περιφερειακή Διεύθυνση Εκπαίδευσης Αττικής βρίσκεται στη διαδικασία αναζήτησης υποψήφιων αναπληρωτών από τους πίνακες των άλλων Περιφερειακών Διευθύνσεων Εκπαίδευσης της χώρας.